Številka: 011-0011/2016-3

Datum: 30.6.2016

**Zadeva:** Odlok o spremembah in dopolnitvah izvedbenega dela Odloka o občinskem prostorskem načrtu Občine Ribnica – spremembe št. 1.

Na 9. redni seji dne 30.6.2016 je Odbor za okolje in prostor pod 2. točko dnevnega reda obravnaval Odlok o spremembah in dopolnitvah izvedbenega dela Odloka o občinskem prostorskem načrtu Občine Ribnica – spremembe št. 1.

Po krajši predstavitvi gradiva so se v razpravo vključili vsi člani odbora in soglasno sprejeli, da Odbor za okolje in prostor predlaga Občinskemu svetu, da sprejme naslednje

**s k l e p e:**

1. **V 1. odstavku 53. člena se Preglednica 3: Tipi objektov zamenja z novo Preglednico 3: Tipi objektov, ki se po novem glasi:**

|  |  |  |  |
| --- | --- | --- | --- |
| **Oznaka tipa objekta** | **Tip objekta** | **Opis tipa objektov** | **Oblikovanje objektov: strehe** |
|  |  |  |  |
| NP | Nizka prostostoječa stavba | Stavba, ki se z nobeno stranico ne stika s sosednjimi stavbami  | Dovoljene strehe so: * dvokapnica,
* sestavljene strehe iz dvokapnice in enokapnice z naklonom 30° – 45° ter ravnimi deli (terase),
* zelene strehe, terase ali nepohodne ravne strehe z naklonom do 15°.
 |
| NN | Stavba v nizu | Stavbe v nizu, ki se med seboj stikajo z eno stranico ali z njenim delom: vrstna hiša, verižna hiša, dvojčki, sestavljeni objekti z vmesnimi atriji |
| VP | Visoka prostostoječa stavba | Stolpnice, stolpiči, bloki, stavbe v terasah |
|  |  |  |  |
| NK | Objekt podeželskega tipa | Prostostoječa stavba podolgovatega tlorisa z dvokapno streho  | Dovoljene strehe so: dvokapnica z naklonom 30°–45°.Tlorisna oblika objektov mora biti podolgovata v razmerju stranic minimalno 1 : 1,2. Lahko je lomljena v obliki črke L. |
| KG | Kmetijsko-gospodarski objekti | Objekti za shranjevanje kmetijske mehanizacije, kmetijskih pridelkov in objekti za rejo živali (hlevi, svinjaki, seniki, skednji, kašče, hrami in drugi podobni objekti) |
|  |  |  |  |
| VV | Objekt velikega merila | Pritlični ali večnadstropni objekt velikih razponov, kot so proizvodne in športne hale, nakupovalna središča, sejmišča (dvorane, hale) | Dovoljene strehe so: - dvokapnica, * enokapnice,
* zelena streha,
* terasa ali ravna streha,
* sestavljena streha iz teh oblik.
 |
| U | Svojstvena stavba | Stavba s svojevrstno oblikovno zasnovo (cerkev, stavbe za izobraževanje, znanstvenoraziskovalno delo in zdravstvo, vile) |
| T | Tehnološki objekt | Proizvodni objekti, silosi, cisterne, infrastrukturni in podobni objekti |

1. **Odstavki v 53. členu se ustrezno preštevilčijo.**
2. **Občinski svet Občine Ribnica sprejme Odlok o spremembah in dopolnitvah izvedbenega dela Odloka o občinskem prostorskem načrtu Občine Ribnica – spremembe št. 1**

Predsednica Odbora za okolje in prostor

                                                        Karin Kočevar

                                                        l.r.